stanford-oval/wikipedia huggingface dataset:
Dan Ndoye

Dan Ndoye OGC Nicen pelaajana tammikuussa 2021.
Dan Assane Ndoye (s. 25. lokakuuta 2000 Nyon) on sveitsiläinen jalkapalloilija, pelipaikaltaan laitahyökkääjä. Hän edustaa Italian Serie A:ssa pelaavaa Bolognaa. Hän on aiemmin pelannut kotimaansa lisäksi Ranskassa OGC Nicen joukkueessa. Hän on pelannut Sveitsin A-maajoukkueessa vuodesta 2022.
Ndoye pelasi kausina 2018–2020 Sveitsin toisella sarjatasolla Lausanne-Sportissa 45 ottelua, joissa hän teki 11 maalia. Hän pelasi Ranskan Ligue 1:ssä OGC Nicessä 31 ottelua ja teki niissä yhden maalin kaudella 2020–2021 ja seuraavan kauden alussa. Hän edusti Baselia Sveitsin Superliigassa, jossa hän pelasi kausina 2021–2023 ja kauden 2023–2024 alussa 63 liigaottelua ja teki niissä seitsemän maalia. Hän pelasi Bolognan joukkueessa kaudella 2023–2024 Serie A:ssa 32 ottelua ja teki maalin toukokuussa Napolia vastaan. Ndoye pelasi kaudella 2020–2021 OGC Nicessä viisi Eurooppa-liigan ottelua ja teki alkulohkossa maalin Slavia Prahaa ja Bayer Leverkusenia vastaan. Hän on pelannut Baselin joukkueessa kaikkiaan 21 Konferenssiliigan ottelua ja tehnyt niissä kaksi maalia.
Ndoye pelasi Sveitsin alle 18-, alle 19- ja alle 21-vuotiaiden maajoukkueissa. Hän pelasi Sveitsin A-maajoukkueessa ensimmäisen kerran syyskuussa 2022 Kansojen liigan ottelussa Espanjaa vastaan. Hän pelasi EM-kilpailuissa 2024 avauskokoonpanossa Sveitsin kaikki viisi ottelua ja teki A-maajoukkueuransa ensimmäisen maalin Saksaa vastaan. Hän on pelannut EM-kilpailujen 2024 loppuun mennessä 16 A-maaottelua, joissa hän on ollut kymmenen kertaa avauskokoonpanossa.
Crespina Lorenzana

| Crespina Lorenzana |
| --- | --- |
 Lorenzana
 Crespina Lorenzana
 Koordinaatit: 43°33′N, 10°33′E 
Valtio:   Italia
Alue:  Toscana
Maakunta:  Pisa
Perustettu:  1.1.2014
Pinta-ala:  
 – Maa:  46,44 km² km²
Väkiluku (2012):  5 388 
 – Väestötiheys:  116 as./km²
Infobox OKVirheellinen NIMI-arvo: 
Crespina Lorenzana on kunta Italiassa Toscanan alueella olevassa Pisan maakunnassa. Kunta perustettiin vuonna 2014, kun kaksi kuntaa, Crespina (4 188 asukasta) ja Lorenzana (1 200), yhdistyivät muodostaen Crespina Lorenzanan kunnan.
Desiderio da Settignano

| Desiderio da Settignano |
| --- | --- |

Henkilötiedot
Syntynyt: 1428 Settignano, Toscana
Kuollut: 1464 Firenze
Desiderio da Settignano (1428 Settignano, Toscana – 1464 Firenze) oli italialainen kuvanveistäjä.
Elämä ja ura

Desiderion sanotaan olleen kivenhakkaajan poika, ja hänet otettiin kivityöläisten yhdistykseen vuonna 1453. Hän oli lyhyen aikaa Donatellon oppilas, jota hän Giorgio Vasarin mukaan avusti Daavidin jalustan työstämisessä, ja hän näyttää työskennelleen myös Mino da Fiesolen kanssa, jonka herkkää ja hienostunutta tyyliä Desiderion teokset muistuttavat enemmän kuin Donatellon ehkä maskuliinisempaa sävyä. Desiderio ei näytä työskennelleen koskaan muualla kuin Firenzessä.
Lyhyestä elämästään huolimatta hänen nimensä kuuluu aikansa suurten taiteilijoiden joukkoon. Hänen tärkeimpiä tuotoksiaan ovat Santa Crocen kirkossa sijaitseva valtiosihteeri Carlo Marsuppinin hauta, joka on peitetty hienolla veistoksella; San Lorenzon suuri marmorinen tabernaakkeli, jossa on viehättävä Jeesus-lapsen hahmo; Marietta Strozzin rintakuva Palazzo Strozzissa; reliefi Madonnasta ja lapsesta Palazzo Panciatichissa; nuoren tytön muotokuvamallinen rintakuva Bargellon palatsissa; puinen Magdalenan patsas alttarin yläpuolella Santa Trinitan kirkossa (Benedetto da Majanon viimeistelemä). Vasari ylistää erityisesti Desiderion nais- ja lapsihahmojen käsittelyä. Kuten useimmat Donatellon oppilaat, Desiderio työskenteli pääasiassa marmorilla, eikä hänen tiedetä tehneen pronssitöitä.
Carlo Marsuppinin hautamerkki
San Lorenzon kirkon tabernaakkeli
Marietta Strozzin rintakuva
Aiheesta muualla

Kuvia tai muita tiedostoja aiheesta Desiderio da Settignano Wikimedia Commonsissa
Dan Nelson

| Dan Nelson> Henkilötiedot |
| --- | --- |
Syntynyt: 21. kesäkuuta 1976 (ikä 48)
Muusikko
Tyylilajit:  heavy metal
Soittimet:  Laulu
Yhtyeet:  Devilsize, Anthrax
  [ Muokkaa Wikidatassa ] [ ohje ]  
Dan Nelson (s. 21. kesäkuuta 1976) on yhdysvaltalainen laulaja.
Hän oli yhdysvaltalaisen Anthrax-yhtyeen laulaja vuosina 2007–2009. Hän korvasi Reunion-kiertueen jälkeen yhtyeestä poistuneen Joey Belladonnan vuonna 2007. Hänen ensimmäinen live-esiintymisensä Anthraxin riveissä tapahtui 28. toukokuuta 2008 Chicagossa. Nelson erotettiin yhtyeestä heinäkuussa 2009.
Diastaasi

Diastaasit ovat entsyymejä, jotka katalysoivat tärkkelyksen hajoamista glukoosiksi. Diastaasi oli ensimmäinen löydetty entsyymi, jonka löysi Anselme Payen vuonna 1833 maltaasta.
Diastaasin CAS-numero on 9000-92-4 ja anatomis-terapeuttis-kemiallisessa lääkeluokituksessa eli ATC-luokituksessa sen tunnus on A09AA01.
Aiheesta muualla

Fimea: ATC-luokitus (Arkistoitu – Internet Archive)
Kyoto Encyclopedia of Genes and Genomes (KEGG): Diastase (englanniksi)
Jeesuksen syntymäkirkko

Jeesuksen syntymäkirkon sisäänkäynti (2005)
Jeesuksen syntymäkirkko sisältä (2005)
Jeesuksen syntymäkirkko (Kanisat al-Mahd) on yksi vanhimmista toimivista kristillisistä kirkoista Betlehemissä Transjordanialle kuuluneella länsirannalla. Kirkko on rakennettu paikalle, jossa Jeesuksen uskotaan syntyneen. Unesco lisäsi kirkon maailmanperintökohteiden listalleen kesäkuussa 2012. Esityksen kirkon lisäämisestä luetteloon teki palestiinalaishallinto.
Aiheesta muualla

Kuvia tai muita tiedostoja aiheesta Jeesuksen syntymäkirkko Wikimedia Commonsissa
BBC:Church with a turbulent history (englanniksi)
Crying Lightning

| ”Crying Lightning” Arctic Monkeys |
| --- | --- | --- |

Singlen tiedot
 Albumilta: Humbug
 Julkaistu: 6. heinäkuuta 2009
 Tuottaja(t): Josh Homme James Ford
 Tyylilaji: stoner rock, vaihtoehtorock
 Kesto: 03.43
 Levy-yhtiö: Domino
Arctic Monkeysin muut singlet
| ”Teddy Picker” 2007 | ”Crying Lightning” 2009 | ”Cornerstone” 2009 |
Crying Lightning on englantilaisen indie rock -yhtye Arctic Monkeysin kappale. Se julkaistiin ensimmäisenä singlenä yhtyeen kolmannelta albumilta Humbug, nousten Britannian singlelistan sijalle 12 heinäkuussa 2009.
Musiikkivideo

Richard Ayoaden ohjaama musiikkivideo esitettiin ensimmäistä kertaa Channel 4 -kanavalla 24. heinäkuuta 2009. Videossa yhtye esittää kappaleen veneessä, joka kulkee myrskyisessä meressä. Lyhyen välisoiton aikana vedestä kohoaa Alex Turneria esittävä valtava hahmo. Vene kulkee Turnerin jalkojen välistä kun hän polvistuu, jonka jälkeen muut yhtyeen jäsenet (Helders, Cook ja O'Malley) myös kohoavat vedestä.
Kappaleet

Crying Lightning – 3.43
Red Right Hand – 4.19
I Haven’t Got My Strange – 1.29
Carla Rebecchi

| Mitalit | Mitalit | Mitalit |  |
| --- | --- | --- | --- |
|  Carla Rebecchi |  Carla Rebecchi |  Carla Rebecchi |  |
Maa:   Argentiina
Naisten maahockey
|  Olympialaiset  |  Olympialaiset  |  Olympialaiset  |  |
|  Hopeaa | Lontoo 2012 | Maahockey |  |
|  Pronssia | Peking 2008 | Maahockey |  |
| MM-kilpailut  | MM-kilpailut  | MM-kilpailut  |  |
|  Kultaa | Rosario 2010 | Maahockey |  |
|  Pronssia | Madrid 2006 | Maahockey |  |
|  Pronssia | Haag 2014 | Maahockey |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Rio de Janeiro 2007 | Maahockey |  |
|  Hopeaa | Guadalajara 2011 | Maahockey |  |
Carla Rebecchi (s. 7. syyskuuta 1984 Buenos Aires, Argentiina) on argentiinalainen maahockeypelaaja.
Maajoukkueura

Rebecchi debytoi Argentiinan naisten maahockeymaajoukkueessa 9. marraskuuta 2004. Hän on kaksinkertainen olympiamitalisti, ja on saanut mitalinsa kesäolympialaisista 2008 ja 2012 Argentiinan joukkueessa. Maahockeyn naisten maailmanmestaruuskilpailuista Rebecchin saldo on yksi kulta ja kaksi pronssia. Maailmanmestaruus tuli vuonna 2009, kun kilpailu pidettiin Rebecchin kotimaassa Argentiinassa.
Hän on naimisissa maahockeypelaaja Jorge Lombin kanssa. Helmikuussa 2017 Rebecchi ilmoitti lopettavansa uransa raskauden vuoksi. Kuusi kuukautta vauvan syntymän jälkeen hän kuitenkin jatkoi pelaamista. Yhteensä Rebecchi on pelannut 292 maaottelua.
Crescent (albumi)

| Crescent Gackt |
| --- | --- | --- |

Studioalbumin tiedot
 Äänitetty : 2003
 Julkaistu: 3. joulukuuta 2003
 Tyylilaji: progressiivinen rock, pop-rock, taiderock
 Kesto: 57.47
 Levy-yhtiö: Nippon Crown
Gacktin muut julkaisut
| Moon 2002 | Crescent 2003 | The Sixth Day 2004 |
Crescent on japanilaisen rock-muusikko Gacktin neljäs studioalbumi, joka julkaistiin 3. joulukuuta 2003.
Kappaleet

Dybbuk – 3.28
Mind Forest – 4.25
Tsuki no Uta (月の詩) – 4.47
Kimi Ga Matteiru Kara (君が待っているから) – 4.17
Solitary – 3.22
Hoshi no Suna (星の砂) – 4.23
Lust for Blood – 5.11
White Eyes – 3.45
Kimi ga Oikaketa Yume (君が追いかけた夢) – 4.21
Last Song – 5.19
Birdcage – 5.17
Orenji no Taiyou (オレンジの太陽) – 9.10
Cz

Cz tarkoittaa seuraavia:
Tšekki, ISO 3166-1 -koodi CZ, valtio tai muu maantieteellinen alue
China Southern Airlines, IATA-koodi CZ, lentoyhtiö
Česká Zbrojovka a.s. Uherský Brod, ČZ, tšekkiläinen asevalmistaja
Česká Zbrojovka Strakonice, ČZ, tšekkiläinen moottoripyörävalmistaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Cz”, voi hakea sivunnimihaulla, laajalla sivunnimihaulla tai tekstihaulla.
Czarny Kierz

| Czarny Kierz |
| --- | --- |

 fiCzarny Kierz 
 54°04′59″N, 20°39′00″E 
Väestö
Väkiluku (2011):  148
Czarny Kierz on kylä Kiwityn kunnassa Lidzbarkin piirikunnassa Warmia-Masurian voivodikunnassa Puolassa. Kylä sijaitsee noin yhdeksän kilometrin päässä Kiwityn kunnan hallintokeskuksesta Kiwitystä. Vuoden 2011 väestönlaskennan mukaan kylässä asui 148 asukasta.
Crush, Kill, Destroy

| Crush, Kill, Destroy Sarcófago |
| --- | --- | --- |

EP-levyn tiedot
 Äänitetty : 1991 J.G Studio, Belo Horizonte, Brasilia
 Julkaistu: maaliskuu 1992
 Tyylilaji: thrash/death metal tekninen death metal melodinen death metal
 Kesto: 23.16
 Levy-yhtiö: Cogumelo Records
Sarcófagon muut julkaisut
| The Laws of Scourge 1991 | Crush, Kill, Destroy 1992 | Hate 1994 |
Crush, Kill, Destroy on brasilialaisen metalliyhtyeen Sarcófagon ensimmäinen EP. Se julkaistiin vuonna 1992 12" EP:nä ja se ilmestyi vain Brasiliassa. Kaksi albumin viimeistä kappaletta oli ilmestynyt edellisenä vuonna The Laws of Scourge -albumilla, mutta myös EP:n kaksi uutta raitaa julkaistiin myöhemmin bonuskappaleina Laws of Scourgen CD-painoksella.
Kappaleet

"Crush, Kill, Destroy" – 05:30
"Little Julie" – 04:41
"Midnight Queen" – 06:20
"Secrets Of A Window" – 06:45
Kaksi viimeistä kappaletta on remasteroitu EP:tä varten.
Kokoonpano

Wagner Lamounier – laulu, kitara
Gerald Minelli – basso
Fabio Jhasko – kitara
Lucio Olliver – rummut
Chimborazo

Maakunnan sijainti Ecuadorin kartalla
Chimborazo on maakunta Ecuadorissa. Siellä sijaitsee muun muassa Ecuadorin korkein vuori, Chimborazo. Maakunnan pääkaupunki on Riobamba.
Chimborazon pinta-ala on 6 470 km2 ja väkiluku vuonna 2010 oli 458 581. Chimborazon asukkaista 70 % kuuluu alkuperäiskansoihin. Osuus on suurempi kuin missään muussa Ecuadorin maakunnassa.
Chimborazo on jaettu kymmeneen kantoniin:
Alausí (Alausí)
Chambo (Chambo)
Chunchi (Chunchi)
Colta (Villa la Unión)
Cumandá (Cumandá)
Guamote (Guamote)
Guano (Guano)
Pallatanga (Pallatanga)
Penipe (Penipe)
Riobamba (Riobamba)
Aiheesta muualla

Wikimedia Commonsissa on kuvia tai muita tiedostoja aiheesta .
Riobamba Ecuador
Ecuadorin maakunnat
Azuay
Bolívar
Cañar
Carchi
Chimborazo
Cotopaxi
El Oro
Esmeraldas
Galápagos
Guayas
Imbabura
Loja
Los Ríos
Manabí
Morona-Santiago
Napo
Orellana
Pastaza
Pichincha
Santa Elena
Santo Domingo de los Tsáchilas
Sucumbíos
Tungurahua
Zamora-Chinchipe
Jaakko Ojaniemi

| Jaakko Matias Ojaniemi> Henkilötiedot |
| --- | --- |
Syntynyt: 28. elokuuta 1980 (ikä 44) Peräseinäjoki
Kansalaisuus:  Suomi
Uran tiedot
Pituus:  193 cm
Laji:  kymmenottelu
Valmennettavat:  Aikaisemmat valmennettavat: Valtteri Bottas
Jaakko Matias Ojaniemi (s. 28. elokuuta 1980 Peräseinäjoki) on suomalainen kymmenottelija. Ojaniemi edusti urallaan Peräseinäjoen Toivetta ja vuodesta 2009 Seinäjoen Seudun Urheilijoita, jonka alaisuuteen Toiveen yleisurheilu siirtyi kuntaliitoksen myötä. Hänen valmentajinaan toimivat Jarkko Finni ja vuoteen 2005 asti Pentti Poikus. Ojaniemi on 193 cm pitkä ja painaa 87 kg.
Hän on toiminut Formula 1 -kuljettaja Valtteri Bottaksen kuntovalmentajana vuonna 2013 ja opiskelee testaus- ja valmennusoppia Jyväskylän yliopiston liikuntatieteellisessä tiedekunnassa.
Saavutukset

1998 19-vuotiaiden MM-kilpailujen pronssi
1999 19-vuotiaiden EM-kilpailujen hopea
2001 22-vuotiaiden EM-kilpailujen hopea
2002 Münchenin EM-kilpailujen 5.
2004 Ateenan olympialaisten 16.
2005 Helsingin MM-kilpailujen 9.
2006 Göteborgin EM-kilpailuissa keskeytys
kymmenottelu kultaa 2001, 2004, 2007 ja 2008
200 m pronssia 2001
seitsenottelu kultaa 2002 ja hopeaa 2009
200 m kultaa 2003 ja pronssia 2002
60 m pronssia 2003
Lähde:
Henkilökohtaiset ennätykset > Otteluennätys

8192, München, 7.–8. elokuuta 2002
Henkilökohtaiset ennätykset > Lajikohtaiset ennätykset

| Laji | Tulos | Aika ja paikka |
| --- | --- | --- |
| 100 m | 10,58 | 7.8.2002 EM-München |
| 400 m | 48,63 | 5.8.1999 Riika |
| 1 500 m | 4.35,33 | 2.7.2006 Arles |
| 110 m aidat | 14,67 | 6.7.2001 Turku |
| Korkeushyppy | 204 | 3.7.1999 Huddinge |
| Seiväshyppy | 465 | 8.6.2007 Jyväskylä |
| Pituushyppy | 766 | 21.7.2002 Joensuu |
| Kuulantyöntö | 15,97 | 11.5.2002 Desenzano |
| Kiekonheitto | 45,99 | 4.6.2006 Arles |
| Keihäänheitto | 66,63 | 8.8.2002 EM-München |
Lähde:
Ilveslammi

| Ilveslammi |
| --- | --- |
Valtiot:  Suomi
Maakunnat:  Pirkanmaa
Kunnat:  Tampere
Koordinaatit:  61°44′52″N, 24°02′31″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Velaattajärven valuma-alue (35.38)
Laskujoki:  Ilvesjoki 
Järvinumero:  35.385.1.004
Mittaustietoja
Pinnankorkeus:  123,9 m  
Rantaviiva:  0,692 km  
Pinta-ala:  3,096 ha  
Saaria:  ei saaria 
 fiIlveslammi 
Ilveslammi  on Pirkanmaalla Tampereella Vehokylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 3,1 hehtaaria ja se on 250 metriä pitkä ja 200 metriä leveä. Lammella ei ole kartan mukaan saaria. Sen rantaviivan pituus on 700 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Velaattajärven valuma-alueella (35.38), jonka Ilvesjoen valuma-alueeseen (35.385) se kuuluu. Lammen vedenpinnan korkeus on 123,9 metriä mpy.
Crushcrushcrush

| ”Crushcrushcrush” Paramore |
| --- | --- | --- |

Singlen tiedot
 Albumilta: RIOT!
 Julkaistu: 21. marraskuuta 2007 (US)   23. tammikuuta 2007 (UK)
 Tyylilaji: alternative rock
 Kesto: 03.09
 Levy-yhtiö: Fueled by Ramen/Atlantic Records
Paramore:n muut singlet
| ”Hallelujah” 2007 | ”Crushcrushcrush” 2007 | ”That’s What You Get” 2008 |
Crushcrushcrush on Paramoren RIOT!-albumin kolmas single. Sen virallinen musiikkivideo julkaistiin MTV:llä esitettävässä TRL - ohjelmassa 11. lokakuuta 2007. Single julkaistiin myöhään 2007 ja aikaisin 2008. Isossa-Britanniassa single oli kuitenkin jo ladattavissa aikaisemmin. Single esiintyy myös monissa peleissä, kuten Rock Band, Rock Band Unplugged, Guitar Hero: On Tour ja Ultimate Band. Single voitti Teen Choice -palkinnon kategoriassa "Best Rock Track". Syyskuussa single voitti kultaa Yhdysvalloissa.
Musiikkivideo

Musiikkivideossa näytetään bändin esiintyvän kuivalla autiomaalla, missä kolme ihmistä vakoilee kauempaa kiikareiden avulla. Nämä vakoojat ovat tehneet itselleen "kodin" autiomaalle, mutta kodin ympärllä ei ole seiniä eikä kattoa. Videon on ohjannut Shane Drake.
Video oli ehdolla "Parhaaksi rockvideoksi" vuoden 2008 MTV Video Music Awards -gaalassa, mutta palkinnon voitti Linkin Parkin video "Shadow of the Day".
Listasijoitukset

| Lista (2007) | Lista sijoitus |
| --- | --- |
Suomen virallinen lista: 4
New Zealand RIANZ Singles Chart: 32
U.S Billboard Hot 100: 54
U.S Billboard Pop 100: 43
U.S Billboard Hot Modern Rock Tracks: 4
Britannian singlelista: 61

Paramore
| --- | --- |
Studioalbumit::   All We Know Is Falling  Riot!  Brand New Eyes  Paramore  After Laughter  This Is Why 
Livealbumit::   Live in the UK 2008  The Final Riot! 
EP:t::   The Summer Tic EP  2010 Summer Tour EP  The Only Exception EP  Singles Club  The Holiday Sessions 
Singlet::   ”Pressure”  ”Emergency”  ”All We Know”  ”Misery Business”  ”Hallelujah”  ”Crushcrushcrush”  ”That’s What You Get”  ”Decode”  ”Ignorance”  ”Brick by Boring Brick”  ”The Only Exception”  ”Careful”  ”Playing God”  ”Monster”  ”Now”  ”Still Into You”  ”Daydreaming”  ”Ain’t It Fun”  ”Hard Times”  ”Told You So”  ”Fake Happy”  ”Rose-Colored Boy”  ”Caught in the Middle”  ”This Is Why”  ”The News”  ”C’est Comme Ça” 
Muuta::  Paramoren diskografia
Chilreu-luokka

| Chilreu-luokka |
| --- | --- |


Tekniset tiedot
Uppouma:  2 000 t
Pituus:  67 m
Leveys:  11 m
Syväys:  6,2 m
Koneteho:  2 450 hv
Nopeus:  13 solmua
Miehistöä:  36
Aseistus
Meritorjunta:  2 x 12,7 mm Browning-konekivääriä
Chilreu-luokka on Espanjan laivaston neljän 1990-luvun alussa valmistetun korvetin muodostama alusluokka.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Chilreu |  |  | 2. toukokuuta 1991 | 20. maaliskuuta 1992 | poistettu palveluksesta 29. kesäkuuta 2012 |
| Alborán |  |  | 20. helmikuuta 1993 | 8. syyskuuta 1997 |  |
| Arnomendi |  |  | 27. kesäkuuta 1991 | 13. joulukuuta 2000 |  |
| Tarifa |  |  | 11. marraskuuta 2003 | 14. kesäkuuta 2004 |  |
Chimbote

| Chimbote |
| --- | --- |
 lippu:  vaakuna
 Chimbote
 Koordinaatit: 9°8′28″S, 78°35′36″W 
Valtio:  Peru
Alue:  Ancash
Provinssi:  Santa
Korkeus:  4 m
Väkiluku (2007):  334 568
Aikavyöhyke:  UTC-5
 
 http://www.muninuevochimbote.gob.pe 
Infobox OKVirheellinen NIMI-arvo: 
Chimbote on kaupunki Perussa. Vuonna 2007 siellä oli 334 568 asukasta.
Chimbotella on luonnonsatama, ja se oli pieni kalastajakylä 1900-luvun puoliväliin, jolloin teräs- ja kalanjalostusteollisuus kasvattivat kaupunkia nopeasti. Vuonna 1970 maanjäristys vaurioitti kaupunkia pahasti, mutta se rakennettiin uusiksi 1970-luvulla.
Panamericana-valtatie kulkee Chimboten kautta, ja kaupungilla on lentoasema. Sen satamasta kulkee Santa-joen laaksossa tuotettuja maataloustuotteita (sokeriruokoa, riisiä ja puuvillaa) sekä kaupungissa tuotettuja kala- ja terästuotteita..
Chimbotessa toimii julkinen yliopisto, kaksi yksityistä yliopistoa ja yksityisen University Cesar Vallejon toimipiste.
Aiheesta muualla

Kuvia tai muita tiedostoja aiheesta Chimbote Wikimedia Commonsissa
Matkaopas aiheesta Chimbote Wikivoyagessa (englanniksi)
Crying Crowns of Trees

| Crying Crowns of Trees Hermh |
| --- | --- | --- |

Demon tiedot
 Julkaistu: 1995
 Formaatti: C-kasetti
 Tyylilaji: black metal
 Kesto: 14.07
 Levy-yhtiö: Witching Hour Productions
Hermhin muut julkaisut
| Oremus peccatum (Refaim) 1994 | Crying Crowns of Trees 1995 | Echo 1995 |
Crying Crowns of Trees on puolalaisen black metal -yhtye Hermhin toinen demo, joka on julkaistu vuonna 1995 levymerkillä Witching Hour Productions.
Kappaleet

Crying Crowns of Trees - Part I: Screaming Forever, Part II: Pray of the Universe – 7.43
Hermh - Eternal Cult of the Cold Black Heart – 6.24
Kokoonpano

Bart – laulu
Tom – soolokitara
Mark – kosketinsoitin
Mark Olo – rummut
Woit – rytmikitara
Vierailijat
Nergal – bassokitara, matalat äänet
Aiheesta muualla

Crying Crowns of Trees Discogsissa
Albumi Crying Crowns of Trees Encyclopaedia Metallum -sivustolla (englanniksi)
Hermh
| --- | --- |
Studioalbumit:   Taran  Angeldemon  Eden's Fire  Cold Blood Messiah 
EP:t:   Before the Eden - Awaiting the Fire  After the Fire - Ashes 
Kokoelmat:  Echo
Demot:   Oremus peccatum (Refaim)  Crying Crowns of Trees 
Videografia:  The Spiritual Nation Born
Katso myös:   Asgaard  Dominium  Abused Majesty  Via Mistica  Sacriversum  Squash Bowels  Prophecy  Christ Agony
Jari Kettunen

| Jari ”Kepa” Kettunen |
| --- | --- |

Henkilötiedot
Syntynyt: 3. toukokuuta 1962 (ikä 62) Varpaisjärvi
Muusikko
Tyylilajit:  rock rautalanka jazz
Soittimet:  rummut, sähkökitara
  [ Muokkaa Wikidatassa ] [ ohje ]  
Jari ”Kepa” Kettunen (s. 3. toukokuuta 1962) on suomalainen rumpali ja laulunkirjoittaja. Hän soittaa lisäksi erilaisia lyömäsoittimia, sähkökitaraa sekä laulaa taustoja.
Koulutus ja pedagogin työ

Kettunen opiskeli rumpujensoittoa Pop & Jazz Konservatoriossa ja lyömäsoittimia Kuopion musiikkiopistossa. Hän on toiminut sittemmin rumpujensoiton opettajana Metropolia Ammattikorkeakoulussa [lähde? ]  ja Porvoon musiikkiopistossa.
Yhtyeet

Kettunen soittaa muuan muassa Riku Niemi Orchestrassa, Laura Sippola &Tuki -yhtyeessä, Tijuana Taxissa, Vantaan Viihdeorkesterissa, Aboriginal Pig Bandissa, Jukka Syrenius Bandissä sekä Heikki Salo Tulipalo -yhtyeessä. Kettunen on myös toiminut Wigwamin rumpalina vuodesta 1993, minkä lisäksi hän on soittanut Kari Tapion, Pave Maijasen, Honey B. and the T-Bonesin ja Kojon yhtyeissä. Kettunen on myös studio-, TV- ja teatterimuusikko.
Hän on ollut Agentsin vakituinen rumpali vuodesta 2014.
Sooloprojektit

Kettunen julkaisi keväällä 2009 rautalanka-levyn Long Prairie River, joka sisältää 12 hänen omaa sävellystään. Hän soittaa levyllä rumpujen lisäksi soolokitara-osuudet. Albumin ohessa julkaistiin sarjakuvavihko, jonka kuvituksesta vastaa sivellinvedoin sarjakuvataiteilija Petteri Tikkanen.
Levyn ensimmäinen kappale on "KGB", jonka rautalankayhtye The Shadows levytti aikanaan nimellä "FBI". Kettusen versio ei kuitenkaan ole Shadows-cover, vaan perkussio- ja tasavireinstrumenteille uudelleen sovitettu versio.
Vuonna 2010 Kettunen sävelsi levylle jatkoa.
Tunnustuksia

Kunniamaininta Modern Drummer -lehden Peart Drum Giveaway -kilpailussa vuonna 1987.
Vuonna 2009 Kettunen valittiin Gretsch-rumpuvalmistajan edustajaksi.
Vuonna 2010 Kettunen sai Vantaan orkesteri ry:n myöntämän tunnustuspalkinnon.
Diskografia

Kepa Kettunen: Long Prairie River (2009). Samsara Records SAMCD005
Diskografia > DVD:t

Vihdoinkin! / Kari Tapio, Paula Koivuniemi, Jorma Kääriäinen & RNO (2008)
Aiheesta muualla

Kuvia tai muita tiedostoja aiheesta Jari Kettunen Wikimedia Commonsissa
Kepa Kettunen MySpacessa
Setti soimaan Kepa Kettusen johdolla (Arkistoitu – Internet Archive)
Kepa Kettunen soittamallaan Kesäyö-musiikkivideolla
Wigwam
| --- | --- |
Studioalbumit:  Hard N’ Horny | Tombstone Valentine | Fairyport | Being | Nuclear Nightclub | Lucky Golden Stripes and Starpose | Dark Album | Light Ages | Titans Wheel | Some Several Moons
Livealbumit:  Live Music from the Twilight Zone | Wigwam Plays Wigwam – Live |  Pop-Liisa 3 – Wigwam 1973 |  Live at Töölönranta 1975 | Live at Provinssirock 1991
Kokoelmat:  Wigwam | Rumours on the Rebound | Classics – The Rarest | Highlights | Fresh Garbage – Rarities 1969–1977  | Parhaat | 28 Songs from the Twilight Zone
Jaakko Paasivirta

Jaakko Paasivirta (23. syyskuuta 1931 Helsinki – 18. tammikuuta 2011 Jyväskylä) oli Jyväskylän yliopiston orgaanisen kemian professori. Hän oli NMR-spektroskopian uranuurtajia Suomessa. Ympäristön tutkimuksen asiantuntijana Paasivirta otti ilmastonmuutoskysymykset esille jo 1970-luvulla.
Ura

Paasivirta kirjoitti ylioppilaaksi 1950 Oulun lyseosta. Sen jälkeen hän aloitti kemian opinnot Helsingin yliopistossa. Hän valmistui sieltä filosofian kandidaatiksi 1954 ja lisensiaatiksi 1959. Hän väitteli tohtoriksi Oulun yliopistossa 1962 aiheesta Über 1-Methylnortricyclen-Verbindungen (engl. 1-Methylnortricyclene compounds).
Hän toimi 1969 Turun yliopistossa kemian apulaisprofessorina, kun hänet nimitettiin orgaanisen kemian professoriksi Jyväskylään. Hän aloitti Jyväskylän yliopiston professorina 1970.